Diari Oficial de la Generalitat Valenciana


Sumari del DOGV 6907, del 21-11-2012 (2012/10770)

Informació pública de la modificació puntual número 34 del pla general.
-----------------------------------------------------------------------

### Dades del document

Número de DOGV
:   6907

Data del DOGV
:   21-11-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/10824


Data del document
:   06-11-2012

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública de la modificació puntual número 34 del pla general. [2012/10727]  
El Ple de l'Ajuntament, en sessió realitzada amb caràcter ordinari el dia 30 d'octubre de 2012, va adoptar el següent acord amb la part dispositiva següent:  
«Primer. Sotmetre a informació pública la modificació puntual núm. 34 del Pla General de Borriana (RE 15515), promoguda per la mercantil Vinarragell, SLU, amb CIF P21664327, i que té com a objecte:  
I. Excloure de l'àmbit de la unitat d'execució B-7\* l'illa situada davant de les antigues instal·lacions de La Joya, delimitada pel carrrer de Marina o camí del Grau, el tram de la ronda Sud (prolongació de l'av. Cardenal Vicente Enrique i Tarancón) comprés entre la glorieta del camí del Grau i el llit del riu Sec, la prolongació del carrer de Juan Bautista Sanmartín al costat del llit del riu i la prolongació del carrer de Mare Teresa de Calcuta, tornant els sòls de l'esmentada illa i viari perimetral a la situació originària del pla general de 1995, que els qualificava com a sòl urbà susceptible de ser edificat amb edificació oberta (codi EDA). La resta dels terrenys que integraven la unitat d'execució B-7 \* passen a formar part de la primigènia B-7 del pla general.  
  
II. Regular les condicions particulars de l'ús terciari a la zona d'edificació oberta (EDA) del sòl urbà residencial, de manera que es proposa limitar l'establiment d'usos terciaris comercials en la planta baixa d'edificis d'ús mixt a la categoria comercial Tco.1a, i permetre la instal·lació d'usos terciaris de les categories Tco.1b i Tco.1c en edifici exclusiu o independent.  
La informació pública s'ha de fer efectiva per mitjà de la publicació d'un anunci en el Diari Oficial de la Comunitat Valenciana i en un diari no oficial d'àmplia difusió a la localitat. Tindrà un període d'un mes comptador des de la publicació de l'anunci en el Diari Oficial de la Comunitat Valenciana i, durant l'esmentat termini, el document diligenciat i complet estarà dipositat, per a la seua consulta pública en horari de 09.00 a 14.00 hores, a la Secció II/Negociat d'Ordenació del Territori i Urbanisme de l'Ajuntament de Borriana, podent-se presentar les al·legacions, suggeriments i qualssevol altres documents que s'estimen oportuns.  
Així mateix s'assenyala que el present document podrà consultar-se en el web .  
Segon. Contra la present resolució, com a acte de tràmit que no posa fi a la via administrativa, no és possible interposar cap recurs. Sense perjudici que puga exercir-se el que s'estime pertinent.»  
  
Borriana, 6 de novembre de 2012.- L'alcalde: José R. Calpe Saera.